jkorsvik/nowiki_second_scrape_merged huggingface dataset:
Skorpa – Nøklan landskapsvernområde

Skorpa – Nøklan landskapsvernområde med plantelivsfredning ligger i Kvænangen kommune i Troms. Landskapsvernområdet omfatter øyene Skorpa og Nøklan og de to Høyholman. Øyene og holmene ligger i fjorden Kvænangen. Områdets størrelse er 12 713 dekar landareal, og det ble vernet i 2004. Området ble vernet for «å bevare to særpregete øyer og to holmer med deres natur- og kulturlandskap, samt planteliv knyttet til kalkbjørkeskog iblandet furu, kalkbetinget vegetasjon med forekomster av krypsivaks og kulturbetinget engvegetasjon.» (Sitat fra verneforskriften.)


== Referanser ==


== Eksterne lenker ==
Verneforskrift for Skorpa – Nøklan landskapsvernområde med plantelivsfredning
Knottblom

Knottblomst (Malaxis monophyllos) er en plante i orkidéfamilien (marihandfamilien).


== Utseende ==
Knottblom er en liten, uanseelig og gulgrønn plante. Som regel er den rundt 10 centimeter høy, med flere titalls små blomster i aks oppover stengelen. Også blomstene er gulgrønne.
Ved basis har knottblomsten 1-2 små blader.
Knottblom står som regel enkeltvis eller i små grupper, og den har store variasjoner fra år til år i hvor mange individer som blomstrer. Selv om knottblomsten er liten og uanseelig, er den samtidig svært vakker å skue på nært hold.


== Forekomster i Norge ==
Knottblom er sjelden i Norge, og den finnes bare på Østlandet. Planta vokser bare i kalkrik myr i lavlandet, og den er funnet fra Hvaler i sør til Dovre i nord.
Imidlertid har den gått sterkt tilbake med den storstilte grøftinga og dreneringa som har vært av slike myrer, og i dag finnes den bare på noen få steder i landet. Av den grunn er den totalfredet, og den er også satt opp på Norsk rødliste for arter (2021) med kategorien sterkt trua (EN).
Knottblom finnes i dag fortsatt på Hvaler, og den har forekomster i fylkene Vestfold, Buskerud, Oslo, Akershus (uvisst om den fortsatt finnes der), Hedmark og Oppland.


== Referanser ==


== Eksterne lenker ==
(en) Knottblom i Encyclopedia of Life 
(en) Knottblom i Global Biodiversity Information Facility 
(no) Knottblom hos Artsdatabanken 
(sv) Knottblom hos Dyntaxa 
(en) Knottblom hos ITIS 
(en) Knottblom hos NCBI 
(en) Knottblom hos The International Plant Names Index 
(en) Knottblom hos Tropicos 
(en) Kategori:Malaxis monophyllos – bilder, video eller lyd på Wikimedia Commons 
(en) Malaxis monophyllos – galleri av bilder, video eller lyd på Wikimedia Commons 
Malaxis monophyllos – detaljert informasjon på Wikispecies
Kretsløpssystem

Kretsløpssystemet eller blodomløpet er den rekkefølge blodet går igjennom de forskjellige organene i kroppen for mennesket og mange dyr. Dette systemet er delt i lungekretsløpet og systemkretsløpet.

I blodets kretsløp inngår tre viktige faktorer: Blod, blodårer og hjertet. Hjertet fungerer som blodets kontrollør. Blodet pumpes ut av hjertet ved at det trekker seg sammen og høyre ventrikkel tømmes for blod. Denne fasen kalles systole. Derfra beveger blodet seg rundt til celler og vev hvor det avgir oksygen og næringsstoffer, og henter avfallsstoffer som karbondioksid. Blodet blir deretter sendt til lungene for å renses (avgi karbondioksid) og hente nytt oksygen. Dermed vender det tilbake til hjertet for å pumpes ut på nytt. I hjertet ankommer blodet venstre hjerteventrikkel, og i fasen kalt diastole, mottar høyre ventrikkel blodet fra venstre.
Det er arteriene og hovedpulsåren som er transportører av blodet. Mindre arterier og såkalte arterioler regulerer gjennomstrømningen. Alle disse typer årer er solid oppbygd med tykke vegger. Kapillarene har derimot tynne årevegger. Kapillærene er årene som driver stoffutveksling, altså transporten av CO2 fra vevet til blodet, og O2 fra blodet til vevet.
Fra hjertets venstre hovedkammer igjennom aortaklaffen går blodet ut i hovedpulsåren, aorta, som har et stort antall blodårer som sprer surstoffrikt blod ut i hele kroppen. Det blodet som går igjennom de små blodårene i tarmene samles i portvenen som tar dette blodet videre til leveren og blodet samles igjen til den nedre hovedvenen, nedre vena cava.
Alt det andre blodet fra hovedpulsåren, (som ikke går til tarmene), sprer seg ut i hele kroppen og forsyner organene med surstoffrikt og næringsrikt blod. Blodet samler seg i venesystemet og samles til øvre og nedre hovedvener/vena cava som fører blodet inn i hjertets høyre forkammer. Derfra går blodet til høyre hjertekammer som pumper det ut i lungepulsåren som fører blodet ut i lungene der blodet avgir kulldioksid /kullsyre til luften vi puster. Samtidig overføres surstoff/ oksygen fra lufta til blodet for lagring i de røde blodlegemenes hemoglobin. 
Blodet fra lungene samles i fire lungevener som går inn i hjertets venstre forkammer. Derfra passerer blodet mitralklaffen inn i hjertets venstre hjertekammer, som pumper blodet videre ut i hovedpulsåren. Da er blodet klart til en ny runde i kretsløpet.
Det sies at et voksent menneske har så mange og lange blodårer i kroppen at de kan strekke seg to ganger rundt jorden.


== Historikk ==
Det var den engelske legen William Harvey som i 1628 først publiserte beskrivelsen av kretsløpssystemet.


== Referanser ==
Humidor

Humidor er en oppbevaringsplass for sigarer. Den er bygget i tre og formet som en kasse. Treverket er gjerne ceder (helst Cedrela odorata). Årsaken er cedertreets aroma og evne til å motta fuktighet. 
En humidor bør holde en relativ luftfuktighet på 65–73 %. Blir luftfuktigheten for lav kan oljene i tobakken til slutt fordampe og smaken forringes, blir fuktigheten for høy kan sigaren sprekke eller mugne. For å oppnå en slik fuktighet inneholder derfor humidoren en beholder med et svampaktig stoff (hygrolator), som mettes med destillert vann.
Humidorer finnes i flere størrelser, fra små esker til en enkelt sigar opp til hele fuktighetsregulerende rom, den vanligste typen har to høydenivåer for lagring.


== Installasjon og vedlikehold ==
Før en humidor kan tas i bruk, må den klargjøres ved at den mettes med fuktighet. Alt treverk på innsiden skal settes inn med destillert vann. Dette gjentas flere ganger med timers mellomrom til treet ikke mottar mer fuktighet. Deretter mettes hygrolatoren med destillert vann, og plasseres i kassen.
Ca. én gang i måneden skal hygrolatoren etterfylles, og ca. hvert halvår skal treverket på ny mettes med vann.
For å unngå muggvekst bør man få sirkulasjon av luften i humidoren ved å åpne og lukke lokket på den noen ganger.


== Humidorfabrikanter ==
Adorini
Alfred Dunhill
Ellie Bleu
Zino Davidoff


== Eksterne lenker ==
Humidorforberedelse - Informativ artikkel om hvordan man setter opp en humidor.
Mats Wahl

Mats Wahl (født 10. mai 1945) er en svensk ungdomsbokforfatter.
Han har skrevet over førti bøker siden han debuterte i 1980. Han skriver mye om unge mennesker og følelsene deres.  
Den usynlige kom ut på norsk i 2002. Den her fått flere priser og er også filmatisert.


== Utgivelser ==


== Priser (utvalg) ==


== Referanser ==


== Eksterne lenker ==
drakenteaterforlag.se bilder
Snyltemaller

Snyltemaller er små fisk av familien Trichomycteridae som består av om lag 42 slekter og 178 arter. Mange arter regnes for å være parasittiske fisker, inkludert den mest kjente, Candiru eller vampyrmalle (Vandellia sp.) som fryktes av enkelte mennesker fordi den uforvarende tar seg inn i urinrøret til mennesker.


== Eksterne lenker ==
(en) Snyltemaller – oversikt og omtale av artene i WORMS-databasen 
(en) Snyltemaller i Encyclopedia of Life 
(en) Snyltemaller i Global Biodiversity Information Facility 
(no) Snyltemaller hos Artsdatabanken 
(en) Snyltemaller hos Fossilworks 
(en) Snyltemaller hos ITIS 
(en) Snyltemaller hos NCBI 
(en) Kategori:Trichomycteridae – bilder, video eller lyd på Wikimedia Commons 
Trichomycteridae – detaljert informasjon på Wikispecies 
Upton, Steve J. (16. mai 2003). «Animal Parasitology». Kansas State University. Arkivert fra originalen 3. september 2006. Besøkt 2. oktober 2006.
Skjoldungesaga

Skjoldungesaga (Skjöldunga saga) er en islandsk fornaldersaga om den danske ætten Skjoldungene. 
Sagaen er tapt, men Arngrímur Jónsson (1568–1648) har oversatt deler av den til latin, og andre deler er antatt bevart i andre sagaer, blant annet Den større saga om Olav Tryggvason (Óláfs saga Tryggvasonar en mesta, ca. 1300) og Þáttr af Ragnars sonum (Tåtten om ragnarssønnene). Noen tekstfragmenter kjent som Sögubrot af nokkurum fornkonungum í Dana- ok Svíaveldi er antatt å være basert på Skjöldunga saga, kanskje avledet fra en senere versjon av sagaen.
Skjoldungene var en ætt av danske sagnkonger, oppkalt etter stamfaren Skjold som var sønn av Odin. Blant de meste kjente fra Skjoldungætten er Fred-Frode, som blir fortalt om i Grottasongr, krigerkongene Helge og hans sønn Rolf Krake som blir fortalt om Bjarkamål, og Harald Hildetann. Antagelig var Skjoldungene historiske personer, men det som blir fortalt om dem i Skjöldunga saga er sagn, tilsvarende også i andre tekster som det angelsaksiske heltekvadet Beowulf og hos Saxo Grammaticus i Gesta Danorum fra rundt 1208.
Slaget ved Moore’s Creek Bridge

Slaget ved Moore's Creek Bridge ble utkjempet nær Wilmington i Nord-Carolina den 27. februar 1776 mellom patrioter fra North Carolina og skotske lojalister. Den amerikanske seieren førte til støtte for revolusjonen og økt rekruttering av soldater til deres styrker.
En gruppe lojalistiske styrker under kommando av oberst Donald McLeod, en 80 år gammel erfaren britisk offiser, samlet seg 15. februar i respons til patriotenes bevegelser i regionen. McLeod ledet en styrke på rundt 700 skotske emigranter og 800 lojalistiske militsmenn mot atlanterhavskysten med planer om å slutte seg til en gruppe britiske regulære soldater ved Moore's Creek Bridge som lå rundt 32 km nord for Wilmington. En gruppe på rundt 1000 frivillige og minutemen bestemte seg for å utfordre lojalistenes marsj mot kysten.
Morgengry den 27. februar 1776 førte med seg tåke, og høylandsskottene ankom med trommer og sekkepiper, noen var kledd i kilt, og oppdaget at broa var blokkert av opprørerne ledet av oberstene Lillington og Richard Caswell. Britene stormet mot broa, bare for å bli møtt av tunge skuddsalver på kloss hold. Hele den angripende avdelingen ble meiet ned på bare ti minutter, og kolonistene stormet over broa i et motangrep og tvang de gjenværende skottene og lojalistene på flukt. Patriotene seiret og mistet bare en mann mens en annen ble såret. De påførte fienden et tap på 30 menn og forhindret at avdelingen kunne slutte seg til de britiske soldatene. Over 850 lojalister og andre britiske styrker ble tatt til fange de neste dagene, inkludert oberst McLeod.


== Eksterne lenker ==
North Carolinas side om slaget ved Moore's Creek Bridge
National Park Service side om Moore's Creek Bridge
Intersepsjon

Med intersepsjon i hydrologisk sammenheng, mener man den mengden av nedbøren (dogg, regn eller snø) som ikke når bakken. Det vil si den delen av nedbøren som blir værende i vegetasjon og lignende. Også om regnfall som fordamper på vei ned.
Luna 1958A

Luna 1958A (E-1 serien) var sovjets første forsøk på å nå månen. Den ble sendt ut for å krasjlande på månen den 23. september 1958. Den skulle også lage en natrium komet som skulle kunne bli sett fra jorden ved å frigi en liten sky med natrium. Forsøket feilet etter at utskytningsfartøyet sviktet, 93 sekunder etter utskytning.
Covington County (Alabama)

Covington County er et fylke i den amerikanske delstaten Alabama. Det ligger sør i staten og grenser mot Butler County og Crenshaw County i nord, Coffee County og Geneva County i øst og mot Escambia County og Conecuh County i vest. Det har også grense mot delstaten Florida i sør.
Covington Countys totale areal er 2 704 km² hvorav 26 km² er vann. I 2000 hadde fylket 37 631 innbyggere og administrasjonssenteret ligger i byen Andalusia. 
Fylket ble etablert i 1821 og har fått sitt navn etter general Leonard Covington. 


== Eksterne lenker ==
(en) Offisielt nettsted 
(en) Covington County, Alabama – kategori av bilder, video eller lyd på Commons
Covington County

Covington County er navnet på to fylker i USA:

Covington County (Alabama)
Covington County (Mississippi)
Luna 1958B

Luna 1958B (E-1 serien) var sovjetunionens andre forsøk på å nå månen. Den ble sendt ut for å krasjlande på månen den 11. oktober, 1958. Forsøket feilet etter at utskytningsfartøyet eksploderte, 104 sekunder etter utskytning.
Luna 1958C

Luna 1958C(E-1 serien) var sovjetunionens tredje forsøk på å nå månen. Den ble sendt ut for å krasjlande på månen den 4. desember, 1958. Forsøket feilet etter at utskytningsfartøyet eksploderte, 245 sekunder etter utskytning.
Dawn of the Black Hearts

Dawn of the Black Hearts (utgitt 1995) er et bootleg-album av det norske black metal-bandet Mayhem. Det er kjent for å ha et bilde av liket til Mayhems tidligere vokalist, Dead, som tok sitt eget liv i 1991, på coveret. Bildet ble tatt av Euronymous som fant ham død etter at han hadde kuttet pulsårene og skutt seg selv med hagle etterpå. Låtene 1 til 8 ble spilt inn i Sarpsborg i 1990, og låtene 9 til 12 (som bare finnes som bonusspor på senere versjoner av plata) i Ski i enten 1985 eller 1986 (kildene varierer).


== Sporliste ==
«Deathcrush» (3:36)
«Necrolust» (4:19)
«Funeral Fog» (6:38)
«Freezing Moon» (6:06)
«Carnage» (4:18)
«Buried by Time and Dust» (5:46)
«Chainsaw Gutsfuck» (3:59)
«Pure Fucking Armageddon» (3:15)
«Danse Macabre» (1:10)
«Black Metal» (3:00)
«Procreation of the Wicked» (2:40)
«Welcome to Hell» (3:46)


== Artister ==
Spor 1-8

Dead – Vokal
Euronymous – Gitar
Necrobutcher – Bass
Hellhammer – TrommerSpor 9-12

Messiah – Vokal
Euronymous – Gitar
Necrobutcher – Bass
Manheim – Trommer


== Eksterne lenker ==
Offisiell Mayhem-side
(en) Dawn of the Black Hearts på Discogs 
(en) Dawn of the Black Hearts på MusicBrainz 
(en) Dawn of the Black Hearts på Encyclopaedia Metallum 
(en) Dawn of the Black Hearts på AllMusic
Escambia County (Alabama)

Escambia County er et fylke i den amerikanske delstaten Alabama. Det ligger sør i staten og grenser mot Conecuh County i nord, Covington County i øst, Baldwin County i vest og mot Monroe County i nordvest. Det har også grense mot delstaten Florida i sør.
Escambia Countys totale areal er 2 468 km² hvorav 14 km² er vann. I 2000 hadde fylket 38 440 innbyggere og administrasjonssenteret ligger i byen Brewton. 
Fylket ble etablert i 1868 og navnet kommer kanskje fra et indiansk ord for en elv i området. Fylket ble erklært som katastrofeområde i september 1979 og september 2004 på grunn av orkanene Frederic og Ivan.


== Eksterne lenker ==
(en) Offisielt nettsted 
(en) Escambia County, Alabama – kategori av bilder, video eller lyd på Commons
Omega (ur)

Omega SA er en sveitsisk produsent av eksklusive armbåndsur. Omega er eid av Swatch-gruppen.


== Historie ==
Grunnlegger av firmaet som skulle bli Omega var den 23-årige Louis Brandt. Han bygde og solgte presisjon-lommeur med deler som han kjøpte av lokale håndverkere. Brandt drev firmaet til sin død 1879. Senere ble Omega ledet videre av to generasjoner av familien Brandt, før den økonomiske krisen etter 1. verdenskrig førte til at klokkemerket ble kjøpt opp av selskapet SSIH, som hadde sitt hovedsete i Genève. Omega fusjonerte i 1930 med Tissot, klokker merket Tissot-Omega fra denne perioden er svært etterspurt av samlere. Senere ble Omega kjøpt opp av Swatch-gruppen, som regnes som verdens største klokkeprodusent.


== Innovasjoner ==
Omega kan i historien vise til flere tekniske nyvinninger. I 1936, hos Teddington observatoriet i England, oppnådde Omega 97,8 poeng av 100 oppnåelige i en nøyaktighetstest, dette var en rekord som aldri er slått i observatoriets historie. Da Neil Armstrong tok menneskehetens første steg på månen, 21. juli 1969, kunne han konstatere at hans Omega Speedmaster armbandsur viste tiden 02:56 GMT. Omega ble valgt ut som NASAs prioriterte samarbeidspartner i konkurranse med flere andre urmerker, og er det fortsatt. Dette brukes selvfølgelig i Omegas reklamebudskap. Urmerket er også offisiell leverandør av tidtagning til Olympiske leker.
Blant de mest populære modellene finnes det:

Speedmaster
Seamaster
Constellation
Flightmaster
Museum


== Markedsføring ==
Kommersielle ambassadører for Omega er bla.annet Pierce Brosnan (James Bond), Ernie Els, Michael Schumacher, Michelle Wie, Nicole Kidman og Anna Kurnikova.


== Eksterne lenker ==
(en) Offisielt nettsted 
(en) Omega SA – kategori av bilder, video eller lyd på Commons
Jørn Stubberud

Jørn Stubberud (født 13. april 1968), også kjent under artistnavnet «Necrobutcher», er bassist i det norske Black Metal-bandet Mayhem, som han var med på å starte i 1984.
Stubberud er Mayhems eneste gjenværende originalmedlem da Messiah og Manheim forlot bandet og Euronymous ble drept.
Han har vært involvert i andre band som Kvikksølvguttene, L.E.G.O., Fleshwounds og Checker Patrol.


== Eksterne lenker ==
Offisielt nettsted 
(en) Necrobutcher – kategori av bilder, video eller lyd på Commons 
(en) Jørn Stubberud på Internet Movie Database 
(en) Jørn Stubberud på Discogs 
(en) Jørn Stubberud på Discogs 
(en) Jørn Stubberud på MusicBrainz 
(en) Jørn Stubberud på Encyclopaedia Metallum 
(en) Jørn Stubberud på AllMusic 
Jørn Stubberud på Myspace 
Offisiell Mayhem-side
Jan Axel Blomberg

Jan Axel «Hellhammer» Blomberg (født 2. august 1969 i Trysil) er en norsk trommeslager.
Blomberg har også gått under psevdonymene «Mr. Hellhammer», «Hauptman Hammer», «Jan Axel Von Blomberg» og «Von Blomberg» og er mest kjent som trommeslager i de norske bandene Mayhem, Dimmu Borgir og Arcturus. Han har vært medlem av black metal-bandet Mayhem siden 1988 og avant-garde metal-bandet Arcturus siden 1987 da han stiftet det sammen med Steinar «Sverd» Johnsen. Med seg som trommetekniker har han Sigurdur Sörensson.
Blomberg er også fast trommeslager i Age of Silence, Mezzerschmitt, Troll og Winds. Tidligere har Blomberg vært med i Carnivora, Jorn, Shining og The Kovenant. I en kort periode var han også medlem av Mysticum, men han spilte aldri inn noe med dem.


== Band ==
Mayhem (1988–)
Antestor (2004 og 2005)
Dimmu Borgir (2005–2007)
Jorn (2001)
Thorns (2001)
Vidsyn (2004)Konsertmusiker

Emperor (1992)
Immortal (1995)Gjestemusiker

Fleurety (Gjest på sangen «Exterminators» fra albumet Department of Apocalyptic Affairs fra 2002)
Ulver (Gjest på sangen «Synen» fra samlealbumet Souvenirs from Hell fra 1997
Mysticum (Han spilte trommer for bandet i en kort periode etter albumet In The Streams Of Inferno men innspilte aldri noe)


== Eksterne lenker ==
(en) Offisielt nettsted 
(en) Jan Axel Blomberg – kategori av bilder, video eller lyd på Commons 
(en) Jan Axel Blomberg på Internet Movie Database 
(en) Jan Axel Blomberg hos The Movie Database 
(en) Jan Axel Blomberg på Discogs 
(en) Jan Axel Blomberg på Discogs 
(en) Jan Axel Blomberg på MusicBrainz 
(en) Jan Axel Blomberg på MusicBrainz 
(en) Jan Axel Blomberg på Encyclopaedia Metallum 
(en) Jan Axel Blomberg på AllMusic 
Offisiell Mayhem-side
Luna 16

Luna 16 var det første robotoppdraget som skulle lande på månen, og returnere til jorden med en prøve, og representerte den første prøven som var returnert til jorden av Sovjetunionen.
Slimål

Slimål er en art i gruppen Myxine.
Det er en saltvannsfisk som blir opptil 80 cm lang.
Den ble kåret til Norges nasjonalfisk av NRK Nitimens lyttere i 1982 etter det som trolig var en aksjon satt i gang av biologistudenter med støtte av Per Hafslund. Nitimens Kjell Thue underkjente imidlertid stemmene på slimålen fordi: «Det var ingen nasjonalfisk-konkurranse, men en kåring av den fisken som kan representere Norge som fiskerinasjon. Slimålen derimot har ingen betydning for fiskerinæringen.» Dermed ble de ca. 4000 stemmene på slimålen forkastet og torsken ble utropt til vinner med 2552 lytterstemmer.


== Referanser ==


== Eksterne lenker ==
(en) Slimål – oversikt og omtale av artene i WORMS-databasen 
(en) Slimål i Global Biodiversity Information Facility 
(no) Slimål hos Artsdatabanken 
(sv) Slimål hos Dyntaxa 
(en) Slimål hos FishBase 
(en) Slimål hos ITIS 
(en) Slimål hos NCBI 
(en) Kategori:Myxine glutinosa – bilder, video eller lyd på Wikimedia Commons 
Myxine glutinosa – detaljert informasjon på Wikispecies 
(en) Myxine glutinosa Hagfish - FishBase
Snorre Ruch

Snorre Vestvold Ruch (født 21. januar 1972), også kjent under artistnavnene «Blackthorn» og «S.W.Krupp», er en norsk black metal-musiker fra Trondheim. Han spiller mest gitar, men han har også vært vokalist og spilt keyboard.
Han etablerte i 1989 black metal-bandet Thorns (tidligere «Stigma Diabolicum») som har blitt pionerer innen sjangeren. Han var gitarist i bandet Mayhem fra 1992 til 1993.
Han var studiomedlem i black metal-bandet Satyricon der han var med på å spille inn noen låter til studioalbumet Rebel Extravaganza i 1999.
Sammen med Jon Wesseltoft ble han nominert til Gullruten 2021 i klassen beste originalmusikk for NRKs dokumentarserie Helvete - historien om norsk black metal.


== Annet ==
Snorre Ruch ble i 1994 dømt til 8 års fengsel for medvirkning til drapet på Øystein Aarseth.
Hans mellomnavn Vestvold blir ofte skrevet som Westvold.


== Referanser ==
Klar…Boks!

Klar...Boks! med undertittel Erindringer om Norsk boksing gjennom et århundre er skrevet av Egil Røyving på oppdrag fra Oslo Boksekrets. Boka dekker i hovedsak norsk boksing i årene 1920-1995, med hovedvekt på Oslo Boksekrets.
Boka er kronologisk og kan godt brukes som et oppslagsverk. Bakerst i boka finnes utførlig dokumentasjon av bl.a. kretsstyrer, oslomestere, kretsmestere, bykamper, Østlandsmestere, Kretsens bragdmenn, Norgesmestere, Nordiske mestere, EM- og VM- og OL-deltakere og landskamper.
Alterhaug naturreservat

Alterhaug naturreservat ligger ligger ved gården Alterhaug i Rana kommune i Nordland. Naturreservatet dekker et område på 14,5 dekar. Området er vernet for å bevare en tett almebestand og ei frodig blandingsskogsli med rik urte- og soppflora.
Barnevelsignelse

Barnevelsignelse er overgangsrite som brukes i flere kristne trossamfunn som ikke praktiserer dåp av barn.  Ritualet omfatter bønn for barnet, og en velsignelse av barnet. 
Barnevelsignelsen er ikke en «dåp», derfor regnes ikke de som er barnevelsignet som medlemmer i kirkesamfunnet, men som tilhørige eller tilsluttet. Denne tilhørigheten kan likevel utløse økonomisk tilskudd til trossamfunn, fra den norske stat.


== Navngivning ==
Å gi barnet et navn er ikke en del av barnevelsignelsen. Men vanligvis kunngjøres barnets navn under denne seremonien.
Ofte markeres seremonien hjemme hos familien sammen med slekt og venner.


== Barnevelsignelse i pinsebevegelsen ==
Det er frivillig å la et barn barnevelsigne i pinsebevegelsen. Men de fleste blir barnevelsignet og det er vanlig å ha barnevelsignelsen når barnet er noen måneder gammelt. 
Denne seremonien finner sted i et av menighetens møter, som regel i et søndagsmøte. Familien kommer frem og blir presentert for menigheten. Møtelederen eller pastoren, holder barnet, og sammen med menigheten blir barnet, på en enkel måte, bedt for og velsignet. 
Barnevelsignelsen praktiserer fordi pinsebevegelsen ikke har barnedåp, men troende dåp, vanligvis (feilaktig) omtalt som voksendåp. Dåpen er frivillig og skjer på den kristnes bekjennelse og tro, og ikke på grunn av alder eller fordi en blir voksen. Den eneste betingelse for å bli døpt er bekjennelsen av å tro på Jesu Kristi frelsesverk. Derfor kalles dåpen troende dåp, og det er ikke uvanlig at ganske unge mennesker lar seg døpe. 


== Se også ==
Dåp i pinsebevegelsen